Man fælder netop ikke træer for at omdanne biomasse til energi. Produktionsskove bliver plantet af en skovejer med det klare formål, at træerne skal fældes og bruges til byggematerialer og møbler. I produktionsskove bliver træerne fældet, når de er hugstmodne og klar til savværk, uanset efterspørgslen på træflis og træpiller. Når skovenes ejere forvalter deres skove bæredygtigt, skal de bevare skovenes størrelse eller lade dem vokse sig større. Når der bliver produceret træ til møbler og byggeri, er der mange restprodukter, som ikke kan bruges til andre formål. Alternativt ville resttræet typisk blive knust eller brændt i skoven eller rådne i skovbunden og udlede samme mængde CO2. De rester udnytter vi til energi, og det er godt for klimaet.